ai4bharat/Pralekha huggingface dataset:
ٹیکسٹائلز کی وزارت
مرکز نے 20مئی 2022ء سے کچے جوٹ کی قیمت کیپنگ کو اُٹھانے کا فیصلہ کیا
کیپ ہٹانے سے کسانوں ، ملوں اور جوٹ ایم ایس ایم ای سیکٹر کو مدد ملے گی
قیمتوں میں گراوٹ کے رجحان سے جوٹ مال کی برآمدات کو بھی فائدہ ہوگا ، جو قیمت کے تناظر میں صنعت کے کاروبار کا تقریباً 30 فیصد ہے
نئی دہلی:19؍مئی2022:
مرکزی سرکار نے کچے جوٹ کاروبار کے بازار کی رفتار کی پوری احتیاط سے جانچ کے بعد جوٹ ملوں اور دیگر اداروں کے ذریعے کچے جوٹ کی خرید پر 30 ستمبر 2021ء سے طے شدہ کچے جوٹ کے ٹی ڈی 5گریڈ کے لئے 6500روپے فی کوئنٹل کی قیمت حدہٹا دی ہے۔
جوٹ کمشنر آفس رسمی اور غیر رسمی ذرائع کے توسط سے کچے جوٹ کی قیمتوں کے بارے میں معلومات جمع کررہا ہے اور یہ پایاگیا ہے کہ موجودہ قیمتیں کیپڈ قیمت کے قریب چل رہی ہے۔چونکہ کچے جوٹ کی موجودہ قیمت 6500روپے کے آس پاس ہے، حکومت ہند نے 20 مئی 2022ء سے قیمت کیپنگ اُٹھا لینے کا ایک بڑا فیصلہ لیا ہے۔
یہ اُمید کی جاتی ہے کہ کیپ ہٹانے سے کسانوں ، ملوں اور جوٹ ایم ایس ایم ای سیکٹر کو ملے گی، جس میں تقریباً 40 لاکھ جوٹ کسانوں کے علاوہ 7لاکھ سے زیادہ لوگ جوٹ کاروبار پر منحصر ہے۔ قیمتوں میں گھٹتے رجحان سے جوٹ سے بنے سازو سامان کی برآمدات کو بھی فائدہ ہوگا، جوقیمت کے تناظر میں صنعت کے کاروبار کا تقریباً 30 فیصد ہے۔
جدید اور قابل تجدید توانائی کی وزارت
حکومت کی جانب سے قابل تجدید توانائی کو فروغ دینے کےلئے کئے گئے اقدامات
بجلی اور نئی و قابل تجدید توانائی کے مرکزی وزیر جناب آر کے سنگھ نے آج لوک سبھا میں ایک تحریری جواب میں بتایا کہ نصب شدہ قابل تجدید توانائی کی صلاحیت  میں تقریباً 9 فیصد کا اضافہ ہوا ہے۔ یہ صلاحیت مارچ 2014 میں 76.37 گیگا واٹ سے بڑھ کر نومبر 2021 میں 150.54 گیگا واٹ ہو گئی ہے۔
حکومت نے ملک میں قابل تجدید توانائی کو فروغ دینے کے لئے بہت سے اقدامات کئے ہیں۔ ان اقدامات میں شامل ہیں:
- خودکار راستے کے تحت 100 فیصد تک براہ راست غیر ملکی سرمایہ کاری  کی اجازت دینا۔
- 30 جون 2025 تک شروع کئے جانے والے پروجیکٹوں کے لئے شمسی اور ہوا سے پیدا کی جانے والی بجلی کی بین ریاستی فروخت کے لیے بین ریاستی ترسیلی نظام  چارجز میں چھوٹ۔
- نئی ترسیلی لائنوں کا بچھایا جانا اور قابل تجدید بجلی کے اخراج کے لئے نئے ذیلی اسٹیشن کی گنجائش پیدا کرنا۔
- سال 2022 تک قابل تجدید خریداری کی ذمہ داری  کے لئے رفتار کا اعلان ۔
- پلگ اینڈ پلے کی بنیاد پر آر ای ڈویلپرز کو اراضی اور ٹرانسمیشن فراہم کرنے کے لیے آر ای پارکوں کا قیام۔
- اسکیمیں جیسے پردھان منتری کسان اُورجا سرکشا ایوم اُتّھان مہا ابھیان شمسی روف ٹاپ فیز II، 12000 میگاواٹ سی پی ایس یو اسکیم فیز II، وغیرہ۔
- شمسی فوٹوولٹک نظام /آلات کی تعیناتی کے لیے معیارات کا نوٹیفکیشن۔
- سرمایہ کاری کو راغب کرنے اور سہولت فراہم کرنے کے لیے پروجیکٹ ڈیولپمنٹ سیل کا قیام۔
- گرڈ سے منسلک سولر پی وی اور ونڈ پروجیکٹس سے بجلی کی خریداری کے لئے محصول پر مبنی مقابلہ جاتی بولی کے لئے بولی کے رہنما خطوط۔
- حکومت نے احکامات جاری کئے ہیں کہ بجلی، لیٹر آف کریڈٹ  یا پیشگی ادائیگی کے عوض بھیجی جائے گی تاکہ آر ای جنریٹروں کو لائسنسوں کو تقسیم کر کے بروقت ادائیگی کو یقینی بنایا جا سکے
- گرین ٹرم اَ ہیڈ مارکیٹ  ملک میں پاور ایکسچینج کے ذریعے آر ای بجلی کی خریداری میں سہولت فراہم کرنے کے لیے شروع کیا گیا ہے۔
وزارت دفاع
وی سی او اے ایس توصیفی کارڈ ایوارڈ جیتنے والے کی فہرست
یوم آزادی 2022 کے موقع پر وی سی او اے ایس توصیفی کارڈ ایوارڈ حاصل کرنے والوں کی فہرست ذیل میں منسلک ہے:
منسلک فائل: List of pers being Awarded VCOAS Commendation Card Aug 2022.
وزارت دفاع
وزیر دفاع نے کنٹرول لائن پرعلاقائی فوج کی خاتون افسران کی تعیناتی کو منظوری دی
وزارت دفاع، فوجی امور کے محکمے نے ایک اہم پیش رفت میں علاقائی فوج  کی خاتون افسروں کے لیے موجودہ کیڈر کے انتظامی گنجائشوں میں ترمیم کی منظوری دے دی ہے۔
علاقائی فوج نے 2019 سے ٹی اے میں خاتون افسروں کو شامل کرنا شروع کر دیا تھا۔اب تک یہ خاتون آفسران ایکولوجیکل ٹاسک فورس یونٹوں، ٹی اے آئل سیکٹریونٹوں اور ٹی اے ریلوے انجینئر رجمنٹ میں خدمات انجام دینے کے قابل تھیں۔ اس عرصے کے دوران حاصل کردہ تجربے کی بنیاد پر، ٹی اے میں خاتون افسران کے لیے ملازمت کے دائرہ کار کو مزید بڑھانے کے لیے غور و خوض کے بعد ایک تجویز تیار کی گئیجسے اس سال اپریل میں عزت مآب وزیر دفاع نے منظوری دے دی۔
علاقائی فوج کی خاتون افسران کو اب تنظیمی ضرورت کے مطابق کنٹرول لائن پر خدمات انجام دینے والی علاقائی فوج کی انجینئر رجمنٹ کے ساتھ اور ٹی اے گروپ ہیڈ کوارٹر/ علاقائی فوج کے ڈائریکٹوریٹ جنرل نئی دہلی میں اسٹاف آفیسر کے طور پر تعینات کیا جائے گا۔
اس ترقی پسندانہ پالیسی اقدام کا مقصد خواتین افسران کی ملازمت کے دائرہ کار کو بڑھانا اور ان کی پیشہ ورانہ خواہشات کو پورا کرنا ہے۔ چونکہ اب وہ عملی آزمائش والے حالات میں کام کرنے اور عملے کی اہم تقرریوں میںخدمات انجام دینے سمیت اپنے مرد ہم منصبوں کی طرح یونٹوں اور تقرریوں کی وسیع رینج میں خدمات اور تربیت دیں گی۔
علاقائی فوج شہری فوجیوں کے فوج کے تصور پر مبنی ہے اور افسران شہری زندگی میں فائدہ مند طریقے سے ملازمت کرتے ہوئے بنیادی فوجی مہارتوں کی سالانہ تربیت حاصل کرتے ہیں۔
سٹرک ٹرانسپورٹ اور شاہراہوں کی وزارت
ٹول پلازہ پر بنیادی سہولیات
سڑ ک ٹرانسپورٹ اور شاہراہوں کے مرکزی وزیر جناب نتن گڈکری نےراجیہ سبھا میں ایک سوال کے تحریری جواب میں ایوان کو مطلع کیا کہ یکم اپریل 2016 کو یا اس کے بعد مختلف ریاستوں میں قومی شاہراہوں پر 8 فیس پلازاؤں پر قومی مفاد میں ٹول پلازہ استعمال کرنے والوں سے فیس کی وصولیابی میں کمی کی گئی ہے۔ جس میں آسام میں ایک فیس پلازہ، چھتیس گڑھ میں ایک فیس پلازہ اور کرناٹک میں ایک فیس پلازہ کے علاوہ کیرالہ میں 4فیس پلازاؤں اوراتراکھنڈ میں ایک فیس پلازہ شامل ہے۔
اس کے علاوہ راجستھان اور مدھیہ پردیش میں ایک ایک فیس پلازا کو بند کردیا گیا ہے تاکہ قومی شاہراہوں کی موجودہ طوالت جس پر ٹول عائدکیا جانا ہے، کو اپ گریڈ کیا جاسکے ۔ مدھیہ پردیش میں بھی ایک فیس پلازہ کو بند کردیا گیا ہے اور طوالت ،جس پر ٹول عائد کیا جانا ہے ، کو قریب کے فیس پلازاؤں کے ساتھ ضم کردیا گیا ہے ۔
سووچھ بھارت مشن کے تحت سبھی فیس پلازاؤں پر بیت الخَلاء کی سہولتیں فراہم کرنے کی کوششیں کی جارہی ہیں اور 13 دسمبر2021 کو 833 سے زیادہ مرد اور 837سے زیادہ خواتین کے بیت الخلا کے نزدیک تعمیر کئےہ جاچکے ہیں ۔
ٹول پلازاؤں پر بھیڑ بھاڑ کی وجہ سے ٹریفک جام ہوجاتا ہے ۔ فیس پلازہ پر بھیر بھاڑ کی ایک اہم وجہ استعمال کرنے والوں سے فیس کی نقدادائیگی کی وجہ سے گاڑیوں کی سست نقل وحمل تھی۔
فیس پلازاؤں پر ٹریفک کی بھیڑ کو ختم کرنے اور ٹریفک کی بے روک ٹوک نقل وحمل کویقینی بنانے کے لئے فاسٹیگ کے ذریعہ نیشنل الیکٹرانک ٹول کلکشن  پورے ہندوستان میں قومی شاہراہوں پر نافذ کیا گیا ہے۔
وزارت خزانہ
گرراج پرساد گپتا نے کنٹرولر جنرل آف اکاؤنٹس  کا عہدہ سنبھال لیا
نئی دلّی، 31 جولائی / جناب گر راج پرساد گپتانے آج قومی راجدھانی میں کنٹرولر جنرل آف اکاؤنٹس  کا عہدے کی ذمہ داریاں سنبھال لیں۔ اس سے قبل، حکومت ہند نے جناب گر راج پرساد 1983 بیچ کے انڈین سول اکاؤنٹس سروس  افسر کو یکم اگست، 2019 سے وزارت خزانہ کے محکمہ مالیات کا کنٹرولر جنرل آف اکاؤنٹس  مقرر کیا تھا۔
جناب گپتا کو مرکز میں حکومت کے کام کا وسیع تجربہ حاصل ہے۔ انہوں نے براہ راست ٹیکسوں کے مرکزی بورڈ  وزارت خزانہ اور وزارت دیہی ترقیات میں اعلیٰ عہدوں پر ذمہ داریاں نبھائی ہیں۔
جناب گپتا نے نیشنل انستی ٹیوٹ آف فائننشل مینجمنٹ  فرید آباد کے ڈائرکٹر کے طور پر بھی کام کیا ہے۔ اس کے علاوہ پبلک فائننشل مینجمنٹ سسٹم  جو کہ آئی ٹی انفراسٹرکچر کے لئے براہ راست فوائد کی منتقلی کے لئے ریڑھ کی ہڈی کے مانند ہے ان کی ترقی و فروغ اور عمل در آمد کا سہرا بھی کنٹرولر جنرل آف اکاؤنٹس کے سر جا تا ہے اس کے علاوہ حکومت کے دیگر مالیاتی انتظامی ماڈیول بھی ان کی دین ہیں۔ جناب گپتا نے بھوٹان میں مشترکہ میگا ہائیڈل پاور پروجیکٹ کے ڈائرکٹر  کے طور پر بھی کام انجام دیا ہے۔
۔۔۔۔۔۔
U.3547
(Visitor Counter : 35
وزارات ثقافت
ساہتیہ اکیڈمی نے آج 23 زبانوں میں سالانہ ساہتیہ اکیڈمی ایوارڈ کا اعلان کیا
نئی دلّی، 18 دسمبر / ساہتیہ اکیڈمی نے آج 23 زبانوں میں سالانہ ساہتیہ اکیڈمی ایوارڈز کا اعلان کیا ہے۔ شاعری کی سات کتابوں، چار ناولوں، چھ مختصر کہانیوں، تین مضامین، اور ایک ایک غیر فکشن، سوانح عمری اور سوانح حیات کو ساہتیہ اکیڈمی 2019 کے ایوارڈ کے لئے منتخب کیا گیا ہے۔
ان انعامات کی سفارش 23 بھارتی زبانوں کی نمائندگی کرنے والے ممتاز جیوری اور ساہتیہ اکیڈمی کے ذریعہ منظوری شدہ ایگزیکٹیو بورڈ کے ممبران نے کی تھی جنہوں نے آج ڈاکٹر چندر شیکھر کمبار کی قیادت میں ساہتیہ اکیڈمی کے صدر سے ملاقات کی۔
شاعری کی جن سات کتابوں کو انعام دیا گیا ہے، ان میں ڈاکٹر پھوکن باسو ماترے ، ڈاکٹر نند کشور آچاریہ ، سری نلبا اے۔ کھانڈیکر،  سری کمار منیش اروند ، سری وی۔ مدھو سودن نائر ، شریمتی انو رادھا پاٹل ، اور پروفیسر پینّا مدھو سودن  شامل ہیں۔
چار ناول جو انعام کے لئے منتخب کئے گئے ہیں ان میں ڈاکٹر جوائے شری گو سوامی مہنتا ، سری ایل۔ بیر منگول سنگھ  ، سری چودھری دھرمن  اور سری باندی نارائن سوامی  شامل ہیں۔
مختصر کہانیوں کے کتاب کے زمرے میں جو کتابیں منتخب کی گئی ہیں، ان میں جناب عبدالاحد حجنی ، سری ترون کانتی مشرا ، سری کرپال کزاک ، سری رام سوروپ کسن  اور سری ایشور مور جانی  شامل ہیں۔
ڈاکٹر ششی تھرور ، ڈاکٹر وجیہ  اور پروفیسر شافع قدوائی  کو غیر فکشن تخلیقی کام، بالترتیب سوانح عمری اور سوانح حیات، کے لئے منتخب کیا گیا ہے۔ ڈاکٹر چنموئے گوہا ، سری اوم شرما جندریاری  اور سری رتی لال بوری ساگر  کو مضامین کے زمرے میں انعام کے لئے منتخب کیا گیا ہے۔
یہ انعام تانبے کی ایک شیلڈ، ایک شال اور ایک لاکھ روپئے نقدرقم پر مشتمل ہے جو کہ 25 فروری، 2020 کو نئی دلّی میں ساہتیہ اکیڈمی کے ذریعہ منعقد فیسٹیول آف لیٹرز کے دوران ان کتابوں کے مصنفین کو پیش کیا جا ئے گا۔
انعام یافتگان اور جیوری ممبران کی فہرست دیکھنے کے لئے ویب سائٹ کی مذکورہ خبرکے لنک پر کلک کریں۔
۔۔۔۔۔۔
U.5925
(Visitor Counter : 210
بجلی کی وزارت
توانائی کی وزارت نے بجلی کی پیداوار کی لاگت کو کم کرنے کے لئے کوئلے کے استعمال میں لچیلے پن کی اجازت دی
بجلی صارفین کے فائدے کے لئے حکومت کا صارف دوست اقدام
کوئلے کی درآمدات میں کمی اور آتم نربھر بھارت کی سمت میں قدم
نئی دہلی، 3/جون2021 ۔ بھارت سرکار نے ریاستی حکومتوں اور مرکز کے زیر انتظام علاقوں کو بجلی پیدا کرنے والے اسٹیشنوں  میں گھریلو کوئلے کے استعمال میں لچیلے پن کی اجازت دے کر انھیں اہل بنایا ہے، تاکہ بجلی کی پیداوار کی لاگت میں کمی لائی جاسکے۔ ریاستیں اپنے لنکیج گھریلو کوئلے کا استعمال کوئلے کے لچیلے استعمال کے تحت کیس-2 منظرنامہ-4 بجلی پلانٹوں میں کرسکتی ہیں، جس سے بجلی کی پیداواری لاگت میں کمی آئے گی۔ اس سے ہونے والی بچت کا پورا فائدہ بجلی صارفین کو دیا جائے گا۔
اس سے پنجاب، ہریانہ اور اترپردیش کے موجودہ صارفین کو فائدہ ہوگا۔ اس سے صرف پنجاب میں ہر سال تقریباً 300 کروڑ روپئے کی بچت ہونے کی توقع ہے۔
اس سے کوئلہ کی درآمدات میں کمی لانے میں مدد ملےگی اور یہ آتم نربھر بھارت اقدام کے مطابق ہے۔ یہ کاربن اخراج میں بھی کمی لائے گا، کیونکہ کوئلے کا استعمال لوور اسٹیشن ہیٹ ریٹ والے زیادہ باصلاحیت بجلی پلانٹوں میں کیا جائے گا۔
گھریلو کوئلے کے استعمال میں لچیلے پن کے تحت ریاستیں اپنے مجموعی لنکیج کوئلے یعنی ایگریگیٹڈ اینوول کانٹریکٹ کوانٹیٹی  کا استعمال ان بجلی پلانٹوں میں بھی کرسکتی ہیں جنھیں کیس- منظرنامہ-4 کے تحت مسابقتی بولی کے ذریعے قائم کیا گیا ہے۔
کیس- 2، منظرنامہ- 4 بجلی پلانٹ وہ بجلی پلانٹ ہیں جن کی بولی نیٹ ہیٹ ریٹ کی بنیاد پر لگائی گئی ہے اور ایسے پلانٹوں سے پیدا ہونے والی بجلی کی سپلائی ریاستوں کو بھی کی جاتی ہے۔ ان بجلی پلانٹوں کا قیام توانائی کی وزارت کے ذریعے الیکٹری سٹی ایکٹ 2003 کے سیکشن 63 کے تحت جاری رہنما ہدایات کے تحت بولی کے عمل کے توسط سے عمل میں لایا گیا ہے۔
ریاستوں کے ذریعے لنکیج کوئلے کی منتقلی کرتے وقت اس بات کو یقینی بنایا جاسکتا ہے کہ یہ پلانٹ ریاست کی ملکیت والے پلانٹوں کے مقابلے میں زیادہ کم لاگت والے ہوں، جس سے بجلی خرید کی لاگت میں بچت ہوتی ہے۔ ریاست کے ایسے لنکیج گھریلو کوئلے کے استعمال کے سبب ہونے والی پوری بچت خود بخود ڈسکام اور بالآخر صارفین کو دی جائے گی۔ یہ بجلی پلانٹ منتقل شدہ کوئلے کا استعمال ریاست میں سپلائی کے لئے ہی بجلی کی پیداوار میں کرسکیں گے۔
زراعت اور کاشتکاروں کی فلاح و بہبود کی وزارت
جناب نریندر سنگھ تومر نے کووڈ – 19 کے فوڈ سکیورٹی ، سیفٹی اور تغذیہ پر اثرات کے موضوع پر ویڈیو کانفرنسنگ کے توسط سے منعقدہ جی-20 ایکسٹرا آڈینری وزرائے زراعت کی میٹنگ میں شرکت کی
جناب تومر نے لاک ڈائون کی مدت کے دوران ، جہاں سوشل ڈسٹینسنگ کے اصولوں پر عمل کیا جارہا ہے ، وہیں تمام زرعی سرگرمیوں کو لاک ڈائون سے مستثنی کرنے کے حکومت کے ہند کے فیصلے کے بارے میں بتایا
جی -20 وزرائے زراعت کے ذریعے سرحدوں کے پار فوڈ سپلائی ویلیو چین کے تسلسل کو برقرار رکھنے ، خوردنی اشیا کے زیاں کو روکنے اور بین الاقوامی تعاون کے اعلانیہ کو اپنایا
نئی دہلی ، 21/ اپریل:مرکزی وزیر زراعت جناب نریندر سنگھ تومر نے فوڈ سکیورٹی اور سیفٹی نیز تغذیہ پر کووڈ -19 کے اثرات سے متعلق مسئلے سے نمٹنے کے لئے آج جی -20 وزرائے زراعت کی غیر معمولی میٹنگ میں شرکت کی۔ انہوں نے میٹنگ میں لاک ڈائون مدت کے دوران سوشل ڈسٹینسنگ ، سحت اور صفائی ستھرائی کے اصولوں پر عمل در آمد کرتے ہوئے لازمی زرعی پیداوار کی دستیابی اور فراہمی کو جاری رکھنے کی غرض سے تمام زرعی سرگرمیوں کو لاک ڈائون سے مستثنی قرار دینے کے حکومت ہند کے فیصلے کے بارے میں بتایا۔ جناب تومر نے زور دے کر کہا کہ وزیراعظم جناب نریندر مودی موجودہ بحران پر قابو پانے کے لئے ملکوں کی مدد کرنے میں سب سے آگے رہے ہیں اور یہ کہ زراعت اس بحران میں پیچھے نہ رہ جائے بلکہ ہمارے شہریوں کی ضرورتیں پوری ہوتی رہیں۔
جی-20 وزرائے زراعت کی ورچول میٹنگ کا انعقاد کسانوں کے ذریعے معاش سمیت فوڈ سپلائی ویلیو چین کے تسلسل کو یقینی بنانے کے طریقے اور ذرائع پر غور کرنے کی غرض سے سعودی پریسیڈینسی کے ذریعے ویڈیو کانفرنسنگ کے توسط سے کیا گیا تھا۔ اس میٹنگ میں جی -20 کے تمام رکن ممالک کے وزرائے زراعت ، کچھ مہمان ممالک اور بین الاقوامی اداروں نے شرکت کی۔ جناب تومر نے جی -20 ممالک کو ساتھ لانے کے لئے سعودی عرب کے ذریعے کی گئی پہل کا خیر مقدم کیا۔
بعد ازاں جی -20 وزرائے زراعت نے ایک اعلانیہ اپنا یا۔ جی -20 ممالک نے عالم گیر وبائی مرض کووڈ -19 کے پس منظر میں خوردنی اشیا کی بربادی اور زیاں کو روکنے ، سرحدوں کے پار فوڈ سپلائی ویلیو چین کے تسلسل کو برقرار رکھنے کے معاملے میں بین الاقوامی تعاون کے عزم اعادہ کیا۔ انہوں نے فوڈ سکیورٹی اور تغذیہ کے لئے ساتھ مل کر کام کرنے ، بہتر طریقہ کار اور حاصل کئے گِئے سبق کے تبادلے ، تحقیق کو فروغ دینے ، ذمہ دار سرمایہ کاری ، اختراع پردازی اور اصلاحات کے فروغ کے عزم کا اعادہ کیا جس سے زراعت اور نظام خوراک کی پائیداری اور حالات میں بہتری آئے گی۔ جی -20 ممالک نے چھوت کے امراض کی روک تھام  کے لئے سخت سیفٹی اور صفائی ستھرائی سے متعلق اقدامات کے تعلق سے بین الاقوامی رہنما خطوط پر مبنی سائنس کو فروغ دینے پر بھی اتفاق کیا۔
وزارت دفاع
ٹرائی سروس انڈمان ونکوبار کمان نے اعلیٰ ترین ہلکےہیلی کاپٹر ایم کےIII شامل کیے
نئی دہلی:28 جنوری،2022۔کمانڈر اِن چیف، انڈمان ونکوبار کمان لیفٹیننٹ جنرل اجئے سنگھ نے سمندری سیکورٹی کو بڑھاوا دینے کیلئے 28جنوری 2022 کو پورٹ بلیئر میں آئی این ایس اتکروش پر اندرون ملک تیار کردہ اعلیٰ ترین ہلکے ہیلی کاپٹر  ایم کے III کو باقاعدگی سے شامل کیا۔ جیسے ہی ہیلی کاپٹر کے روٹربلیڈ نے ہوا میں گھومنا شروع کیا جہاز کا اے این سی میں روایتی جل توپ کی سلامی کے ساتھ رسمی طور پر استقبال کیا گیا۔ اس طیارہ کا شامل کیا جانا بھارت کے صرف ایک مشترکہ کمان کے طور پر قائم ہونے کے بعد پچھلے دو دہائیوں میں انڈمان ونکوبار کمان کی صلاحیتوں میں مسلسل اضافے کی علامت ہے۔
اے ایل ایچ ایم کے III طیارہ ہندوستان ایئروناٹکس لمیٹیڈ کے ذریعے تیار کیا گیا ہے اور یہ آتم نربھر بھارت کیلئے حکومت کی حوصلہ افزائی کے بالکل مطابق جنگی طیارے کے سیکٹر میں خودکفالت کی سمت میں ایک اہم حصولیابی کی نمائندگی کرتا ہے۔ اب تک ایچ اے ایل کے ذریعے 300 سے زیادہ طیارے تقسیم کیے گئے ہیں اور مسلح افواج کے ذریعے ان کا استعمال کیا جارہا ہے۔ اس کے مختلف سائزوں میں ایم کے IIIقسم سمندری رول پر مبنی ہے، یہ جدیدترین سینسر اور ہتھیاروں سے لیس ہے جن سے سمندر میں بھارت کے ہنراورمہارت میں اضافہ ہوتا ہے۔
اے ایل ایچ ایم کےIIIطیارہ اپنے گلاس کاکپٹ، شکتی انجن، جدید ترین سمندری کشتی راڈار، الیکٹرو- آپٹیکل پیلوڈ اور تاریکی میں دیکھنے کے آلات کے ساتھ بھارت کے مشرق بعید کے سمندری حدوداور جزیرے والے علاقوں کو محفوظ رکھنے میں طاقت کو کئی گنا بڑھانے والے کے طور پر کام کریگا۔ جدید ترین طیارے میں سمندری نگرانی، خصوصی دستوں کی مدد، میڈیکل کیلئے انخلاوغیرہ کے علاوہ تلاش اور بچاؤ کارروائیوں سمیت کثیر کردار کی صلاحیتیں ہیں۔
اس موقع پر لیفٹیننٹ جنرل اجئے سنگھ نے انڈمان ونکوبار کی سیکورٹی کو بڑھاوا دینے والے کے طور پر اس کی ستائش کی۔ انہوں نے کہا کہ یہ ملک کی حفاظت میں خودکفیل ہونے اور اس علاقے میں امن قائم رکھنے پر مرکوز ملک کے عزم کی علامت ہے۔
ش ح۔م ع۔ ع ن
U NO: 829
(Visitor Counter : 112
ریلوے کی وزارت
مال گاڑیاں ریلوے کے لئے ریونیو کما رہی ہیں ؛ لاک ڈاؤن شروع ہونے سے اب تک کی مدت میں 20400 ٹن سامان کی لدائی سے 7.54 کروڑ روپئے کی آمدنی ہوئی
بھارتی ریلوے نے لاک ڈاؤن کے دوران سپلائی کے سلسلے میں اضافے کے لئے ضروری اشیاء کی جلد نقل و حمل کے لئے چھوٹے پارسلوں کے لئے پارسل وین دستیاب کرائی ہیں
نئی دلّی ، 15 اپریل / کووڈ – 19 کے پیشِ نظر لاک ڈاؤن کے دوران ضروری اشیاء جیسے طبی ساز و سامان ، دوائیں ، خوراک وغیرہ کے چھوٹے سائز کے پارسل کی نقل و حمل بہت اہمیت کی حامل ہے ۔ اس اہم ضرورت کو پورا کرنے کی خاطر بھارتی ریلوے نے ای – کامرس کے یونٹوں اور ریاستی حکومتوں سمیت دیگر صارفین کے لئے تیز نقل و حمل کی خاطر پارسل وین دستیاب کرائی ہیں ۔ ریلوے نے مخصوص راستوں پر نظام الاوقات کے تحت پارسل کی خصوصی ٹرینیں چلانے کا فیصلہ کیا ہے تاکہ ضروری اشیاء کی بلا رکاوٹ کو سپلائی کو یقینی بنایا جا سکے ۔
زونل ریلوے مسلسل ، اِن پارسلوں کی خصوصی ٹرینوں کے لئے راستوں کی نشاندہی کر رہی ہیں اور انہیں نوٹیفائی کر رہی ہیں ۔ فی الحال یہ ٹرینیں 65 راستوں پر چلائی جا رہی ہیں ۔ جن راستوں پر یہ ٹرینیں چلائی جا رہی ہیں ، اُن میں مندرجہ ذیل شامل ہیں :
- ملک کے بڑے شہروں جیسے دلّی ، ممبئی ، کولکاتہ ، چنئی ، بنگلورو اور حیدرآباد کے درمیان مسلسل کنکٹیویٹی
- ریاستی دار الحکومتوں / ریاست کے تمام اہم شہروں کے ساتھ کنکٹیویٹی
- ملک کے شمال مشرقی خطے کے ساتھ کنکٹیویٹی کو یقینی بنانا
- دودھ اور دودھ کی بنی اشیاء کی اضافی پیداوار والے علاقوں  سے زیادہ مانگ والے خطوں کے لئے سپلائی
- دیگر ضروری اشیاء  کو پیداوار والے خطوں سے ملک کے دوسرے علاقوں تک کی سپلائی
14 اپریل ، 2020 ء کو شام 6 بجے تک 77 ٹرینیں چلائی گئیں ، جن میں 75 ٹرینیں نظام الاوقات والی خصوصی پارسل ٹرینیں ہیں ۔ ان میں 1835 ٹن سا ز و سامان کا لدان کیا گیا ، جس سے ریلوے کو ایک دن میں 63 لاکھ روپئے کی آمدنی ہوئی ۔
14 اپریل ، 2020 ء کو شام 6 بجے تک چلائی جانے والی ٹرینوں کی کل تعداد 522 ہے ، جس میں 458 ٹرینیں نظام الاوقات والی ٹرینیں ہیں ۔ ان میں 20474 ٹن سامان کی ڈھلائی کی گئی ، جس سے 7.54 کروڑ روپئے کی آمدنی ہوئی ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 1742
(
امور داخلہ کی وزارت
مرکزی وزیر داخلہ نے آفات سے نمٹنے میں ہندوستان کو دنیامیں اوّل مقام دلانے کے لیے این ڈی آر ایف سے کام کرنے کے لیے کہا
نئی دہلی،29جون/ مرکزی وزیر داخلہ جناب امت شاہ نے آج آفات سے نمٹنے کے کام سے وابستہ اُن تمام لوگوں پر زور دیا کہ وہ اس شعبے میں ہندوستان کو پہلا مقام دلائیں۔
نئی دلّی میں نیشنل ڈیساسٹر ریسپونس فورس کے زیر اہتمام ایس ڈی آر ایف سول ڈیفنس، ہوم گارڈ اور فائر سروسز کی صلاحیت سازی پر سالانہ کانفرنس سے خطاب کرتے ہوئے جناب امت شاہ نے کہا کہ آفات سے نمٹنے اور انسانی جانوں کی ضیاع نیز معیشت کو پہنچنے والے نقصانات میں کمی لانے کے لیے اس کی صلاحیتوں کو بہتر بنانے میں دو دہائی صرف ہو گئے۔ انھوں نے 1999 میں اڈیشہ سمندری طوفان کا حوالہ دیتے ہوئے کہا کہ اس طوفان میں 10 ہزار سے زیادہ لوگوں کی جانیں گئیں۔ اس کے برعکس حالیہ سمندری طوفان ‘‘فانی’’ کے باعث 64 جانیں گئیں جو آفات سے نمٹنے کے طریقہ کار کی زبردست صلاحیتوں کی عکاسی کرتا ہے۔ تاہم ہمیں اس وقت تک آرام سے نہیں بیٹھنا ہے جب تک ہم اپنے ملک کو قدرتی آفات سے نمٹنے اور اس کے خطرات کو کم کرنے میں دنیا کا پہلا ملک نہ بنادیں۔
وزیر داخلہ نے یقین دلایا کہ اس ہدف کو پورا کرنے کے لیے حکومت تمام ضروری وسائل اور آلات مہیا کرائے گی۔ انھوں نے مشورہ دیا کہ آفات سے نمٹنے والی افواج کے عملے کو راحت اور بچاؤ کی کارروائیوں کے دوران زمینی سطح پر عہد بستگی اور ہمدردی کا اظہار کرنے کے لیے تربیت دی جانی چاہیے۔
وزیر داخلہ نے متنبہ کرتے ہوئے کہا کہ ہندوستان میں مختلف آفات آتے رہتے ہیں۔جناب امت شاہ نے کہا کہ پہاڑی خطوں میں متواتر جنگلوں میں آگ لگ رہے ہیں جسے مؤثر ڈھنگ سے نمٹنے کی ضرورت ہے۔
انھوں نے این ڈی آر ایف، ایس ڈی آر ایف اور دیگر متعلقہ اداروں کوہر آپریشن کے بعد ممکنہ کمزوریوں اور اقدامات کو بہتر بنانے کے لیے سلسلہ وار جائزہ لینے کی ہدایت دی تاکہ ان کی نشاندہی کی جاسکے۔
اس موقع پر خطاب کرتے ہوئے وزیر مملکت برائے داخلہ امور جناب نتیانند رائے نے این ڈی آر ایف کی خدمات اور آفات کے دوران راحت اور بچاؤ کے کاموں میں اس کے عملے کی اظہار ہمدردی کے جذبے کی ستائش کی۔ انھوں نے کہا کہ کچھ عرصہ قبل بہار میں سیلاب کے دوران ایک این ڈی آر ایف جوان نے نہ صرف ایک بچے کو درخت کے اوپر سے بچایا بلکہ اسی درخت پر پناہ لیے ہوئے ایک سانپ کو بھی بچایا۔ انھوں نے کہا کہ مرکز تمام ضروری وسائل فراہم کرنے کے لیے عہد بستہ ہے تاکہ این ڈی آر ایف اپنی بڑھتی توقعات کو پوری کرسکے۔
اس موقع پر آئی بی ڈائرکٹر جناب راجیو جین، این ڈی اے ایم رکن لیفٹیننٹ جنرل  این سی ماروہ، این ڈی اے ایم رکن جناب کمل کشور، وزارت داخلہ میں جوائنٹ سکریٹری جناب سنجیو جندل، سی اے پی ایف اور ایس ڈی آر ایف، ہوم گارڈس اور فائر سروسز کے سربراہان بھی موجود تھے۔
U. No. 2702
(Visitor Counter : 52
کابینہ
کابینہ نے ایک تجویز کو پچھلی تاریخوں سے منظوری دی ہےجسے حکومت ہند کے 1961 کے ضابطوں کے تحت رول نمبر 12  کے تحت ، جموں وکشمیر کی تنظیم نو کے قانون 2019 کی ، 74ویں شق کے تحت جاری کیے گئے حکم کے ساتھ ساتھ 73ویں شق کے تحت حکم جاری کرنے کی منظوری دی گئی تھی
نئی دہلی ،20 نومبر :وزیراعظم جناب نریندر مودی کی صدارت میں مرکزی کابینہ نے آج جموں وکشمیر تنظیم نو قانون 2019 کی 74ویں شق کے تحت جاری کیے گئے حکم کے ساتھ ساتھ 73ویں شق کے تحت صدر جمہوریہ ہند کی طرف سے جاری کردہ احکامات کو پچھلی تاریخوں سے منظوری دے دی۔
پارلیمنٹ کی سفارش پر صدر جمہوریہ نے آئین ہند کی دفعہ 370 کے تحت ایک اعلانیہ جاری کیا اور جموں وکشمیر کی تنظیم نو سے متعلق قانون 2019 کو منظوری دی ۔ اس کے مطابق 31 اکتوبر 2019 کو جموںو کشمیر کی سابقہ ریاست کی، جموں وکشمیر کے مرکز کے زیرانتظام نئے علاقے اور لداخ کی ،مرکز کے زیرانتظام نئے علاقے کے طور پر تنظیم نو کی گئی ہے۔
جموں وکشمیر تنظیم نو قانون 2019 کے ، 31 اکتوبر 2019 کو لاگو ہونے کے بعد جموںو کشمیر کی سابقہ ریاست کی، اس کی قانون سازیہ کے ساتھ ، جموں وکشمیر کے مرکز کے زیر انتظام علاقے کی اور لداخ کو اس کی قانون سازیہ کے بغیر مرکز کے زیرانتظام علاقے میں بدلنے کی تنظیم نو کی گئی ہے۔ 19دسمبر 2018 کو آئین ہند کی دفعہ 356 کے تحت جموں وکشمیر کی سابقہ ریاست میں صدر راج نافذ کیا گیا۔ دستور ہند کی دفعہ 356 مرکز کے زیرانتظام علاقوں کو نافذ نہیں ہوتی لہٰذا 31 اکتوبر 2019 کو صدر راج ہٹادیا گیا۔
چوں کہ جموں وکشمیر کے مرکز کے زیرانتظام نئے علاقے میں قانون ساز اسمبلی نہیں ہے لہٰذا کسی آئینی خلا سے بچنے کیلئے جموں و کشمیر کی سابقہ ریاست کے گورنر کی رپورٹ کی بنیاد پر ایک صدارتی حکم نامہ جموں وکشمیر کی تنظیم نو کے قانون 2019 کی دفعہ 73 کے تحت جاری کیا گیا۔ جس کی رو سے جموںو کشمیر کے مرکز کے زیر انتظام علاقے میں صد ر راج نافذ ہوگیا۔
صدر جمہوریہ نے جموںو کشمیر کی تنظیم نو کے قانون 2019 کی دفعہ 74 کے تحت 31 اکتوبر 2019 کو ، جموںو کشمیر کے مرکز کے زیرانتظام علاقے کے یکجا فنڈ میں سے اخراجات کا اختیار دینے کیلئے ایک حکم نامہ بھی جاری کیا۔
اسٹیل کی وزارت
اسٹیل کے وزیر سیل-بھلائی اسٹیل پلانٹ کی ڈالی مائنز میں سلیکا ریڈکشن پلانٹ پروجیکٹ کا افتتاح کریں گے
سیلیکا ریڈکشن پلانٹ بلاسٹ فرنس کی پیداواری صلاحیت کو بہتر بنانے اور کاربن کے خاتمے کے قومی ہدف میں مدد کرے گا
اسٹیل اور شہری ہوابازی کے مرکزی وزیر جناب جیوترادتیہ سندھیا 23 جون ، 2023 ء کو نئی دلّی سے اسٹیل اتھارٹی آف انڈیا لمیٹیڈ  کے بھیلائی اسٹیل پلانٹ کے ڈالی مائنز میں سلیکا ریڈکشن پلانٹ کا ورچوئل طور پر افتتاح کریں گے۔
سیل-بھیلائی اسٹیل پلانٹ کے ڈالی اور راجہارا گروپ کی 60 سال پرانی کانوں میں خام لوہے کے ذخائر تیزی سے ختم ہو رہے ہیں اور مطالعہ سے یہ بات سامنے آئی ہے کہ 1 ملی میٹر سے کم سائز کے لوہے کو بہتر کرنے کی ضرورت ہے تاکہ بلاسٹ فرنس میں موثر استعمال کے لیے مطلوبہ درجہ حاصل کیا جا سکے۔ سلیکا ریڈکشن پلانٹ 149 کروڑ روپئے سے زیادہ کی سرمایہ کاری کے ساتھ، ڈالی میں موجودہ کرشنگ، اسکریننگ اور واشنگ  گیلے پلانٹ کے ساتھ مربوط ہے۔ یہ پلانٹ جدید ترین آلات سے لیس ہے اور اس کا مقصد بھیلائی اسٹیل پلانٹ کو فراہم کردہ خام لوہے کی سپلائی کو بڑھانا ہے ۔ اس طرح بلاسٹ فرنس سے سالانہ پیداوار میں اضافہ کرنا اور کوئلے کی کھپت اور کاربن کے اخراج کو کم کرنا ہے۔
اسٹیل کے مرکزی وزیر کی قیادت میں، اسٹیل کی وزارت بھارتی اسٹیل کی صنعت میں کاربن کے خاتمے کو فروغ دینے اور اسٹیل صنعت کے ساتھ مل کر گرین اسٹیل کی پیداوار کے لیے ایک طویل مدتی روڈ میپ تیار کرنے پر توجہ مرکوز کر رہی ہے۔ سیل خود کو کاربن کو ختم کرنے کے قومی مقصد کے ساتھ ہم آہنگ کرتا ہے اور ڈالی-راجہارا مائنز میں سلیکا ریڈکشن پلانٹ ، اس سمت میں ایک اہم قدم ہے۔
یہ پروجیکٹ ریاستی حکومتوں کی مختلف ایجنسیوں ، مقامی انتظامیہ اور منتخب نمائندوں کی مدد سے مکمل کیا گیا ہے۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 6393
(Visitor Counter : 52
قبائیلی امور کی وزارت
2014-15 سے 2016-17 تک قومی کمیشن برائے درج فہرست قبائل کے حوالے سے مجموعی اخراجات 21.64 کروڑ روپے تھے
2014-15 سے 2016-17 تک قومی کمیشن برائے شیڈولڈ ٹرائب  کے حوالے سے کل اخراجات 21.64 کروڑ روپے تھے۔سال وار بریک اپ کو ذیل میں دیکھا جا سکتا ہے:
|
|
سال
|
|
مجموعی خرچ 
|
|
2014-15
|
|
6,18,27,500
|
|
2015-16
|
|
6,29,22,176
|
|
2016-17
|
|
9,16,88,967
|
|
میزان
|
|
21,64,38,643
یہ معلومات قبائلی امور کے وزیر مملکت جناب جسونت سنگھ بھبھور نے آج راجیہ سبھا میں ایک تحریری جواب میں دی۔
وزیراعظم کا دفتر
پی ایم نے بنگلہ دیش کی وزیراعظم کا شکریہ ادا کیا
نئی دہلی،23؍مارچ،وزیراعظم جناب نریندر مودی نے کووڈ- 19 ایمرجنسی فنڈ میں تعاون کے لئے بنگلہ دیش کی وزیراعظم محترمہ شیخ حسینہ کا شکریہ ادا کیا ہے۔
وزیراعظم نے کہا کہ ’’بنگلہ دیش کی وزیراعظم شیخ حسینہ کا شکر گزار ہوں کہ انہوں نے کووڈ -19 ایمرجنسی فنڈ میں 1.5 ملین ڈالر کا تعاون کرنے کا اعلان کیا ہے۔ وزیراعظم نے کہا کہ اپنی یکجہتی اور مل کر کام کے زریعے ہم کووڈ – 19 سے پیدا شدہ چیلنجوں پر قابو پالیں گے‘‘۔
۰۰۰۰۰۰۰۰


U-1384
(